b'\n_START_ARTICLE_\nSvenska Basketligan\n_START_SECTION_\nHistoria\n_START_PARAGRAPH_\nRuotsin koripalloliitto Svenska Basketbollf\xc3\xb6rbundet p\xc3\xa4\xc3\xa4tti ylim\xc3\xa4\xc3\xa4r\xc3\xa4isess\xc3\xa4 vuosikokouksessa 1990 k\xc3\xa4ynnist\xc3\xa4\xc3\xa4 uuden p\xc3\xa4\xc3\xa4sarjan, Basketligan, kaudesta 1992\xe2\x80\x931993. Basketligan korvaisi aikaisemman p\xc3\xa4\xc3\xa4sarjan, Elitserienin. Samana vuonna urheilun kattoj\xc3\xa4rjest\xc3\xb6 Riksidrottsf\xc3\xb6rbundet hyv\xc3\xa4ksyi sarjamuutoksen. Kaudella 1992\xe2\x80\x931993 Basketligan korvasi Elitserienin. Sarjan nimi oli Basketligan viel\xc3\xa4 kaudella 2005\xe2\x80\x932006, mutta lokakuussa 2006 sveitsil\xc3\xa4inen investointiyhti\xc3\xb6 Obol Investment kirjoitti sopimuksen liiton (SBBF) kanssa ja sarjan nimeksi tuli Obol Basketball League. Sveriges Radion P1-kanavan ohjelma Kaliber esitti 3. joulukuuta 2006 ohjelman jossa tutkittiin yhti\xc3\xb6n taustaa. Ohjelman seurauksena liitto p\xc3\xa4\xc3\xa4tti tammikuussa 2007 vaihtaa sarjan nime\xc3\xa4. Loppukauden sarjasta k\xc3\xa4ytettiin nime\xc3\xa4 Ligan. Kaudesta 2007\xe2\x80\x932008 l\xc3\xa4htien sarjan nimi on ollut Svenska Basketligan.'